Sjećam se jednog jutra kad sam bio u trećem razredu,
mama me je poslala u školu s ganskim jelom naziva "fufu".
(Smijeh)
Fufu je bijela kugla od škroba, napravljena od kasave
i servira se s laganom juhom, tamnonarančaste boje
te sadrži piletinu i/ili govedinu.
To je ukusno jelo, puno bogatih okusa
za koje je moja mama smatrala da će me zagrijati u hladne dane.
Kad sam došao na ručak i otvorio svoju termosicu,
puštajući nove mirise u zrak,
moji prijatelji nisu dobro reagirali.
(Smijeh)
"Što je to?", jedan od njih je pitao.
"To je fufu.", odgovorio sam.
(Smijeh)
"Fuj, čudno miriše. Što je fufu?", pitali su.
Zbog njihove reakcije izgubio sam apetit.
Molio sam majku da me nikad više ne pošalje u školu s fufuom.
Zamolio sam je da mi napravi sendvič ili pileću juhu s rezancima
ili bilo koje drugo jelo koje su jeli moji prijatelji.
I ovo je jedan od prvih puta
da sam počeo primjećivati razliku između onoga specifičnog za moju obitelj
i onoga što je uobičajeno za sve druge,
što je gansko i afričko,
a što je američko.
Ja sam Amerikanac prve generacije.
Oba moja roditelja su imigranti.
Zapravo, moj otac, Gabriel, došao je u SAD prije gotovo 50 godina.
Stigao je u New York
iz grada koji se zove Kumasi, u sjevernom području Gane,
u Zapadnoj Africi.
Došao je radi školovanja, da stekne prvostupničku diplomu iz računovodstva
i s vremenom je postao računovođa.
Moja majka Georgina pridružila mu se kasnijih godina.
Voljela je modu
i radila je u tvornici šivanja na donjem Manhattanu,
sve dok nije uštedjela dovoljno da otvori svoju trgovinu ženskom odjećom.
Smatram se Amerikancem
i Afrikancem
i Ganijcem.
I postoji milijun ljudi diljem svijeta
koji žongliraju ovim različitim klasifikacijama.
Mogu biti jamajčanski Kanađani, korejski Amerikanci ili nigerijski Britanci.
Ali ono što naše priče i iskustva čini drugačijima,
je činjenica da smo rođeni i odgojeni u drugačijoj zemlji od naših roditelja
i zato možemo biti pogrešno shvaćeni
kada se na nas tako usko gleda.
Odrastao sam u New Yorku, koji je dom najvećem broju imigranata
u čitavim Sjedinjenim Državama.
I pomislili biste da odrastanje u gradu poput New Yorka
pojednostavljuje prvoj generaciji doseljenika da pronađu svoje mjesto.
Ali kroz čitavo svoje djetinjstvo,
bilo je trenutaka koji su formirali moje shvaćanje
različitih svjetova kojima sam pripadao.
Kada sam bio u petom razredu, učenik me pitao
je li moja obitelj izbjeglička.
Nisam znao što ta riječ znači.
Objasnio mi je da su mu njegovi roditelji rekli
da su izbjeglice ljudi iz Afrike koji dolaze u SAD
kako bi izbjegli smrt, glad i bolesti.
Stoga sam upitao roditelje i pomalo su se nasmijali,
ne zato što je to bilo smiješno, već zato što je to bila generalizacija.
I uvjerili su me da su oni imali dovoljno hrane u Gani
i da su slobodnom voljom došli u SAD.
(Smijeh)
Takva pitanja postajala su kompleksnija kako sam odrastao.
U srednjoj školi sam po prvi put
išao na nastavu s velikim brojem crnih američkih učenika
i mnogi od njih nisu mogli razumjeti zašto zvučim drugačije od njih,
ili zašto se moji roditelji čine drugačijima od njihovih.
"Jesi li ti uopće crn?", upitao me učenik.
Mislim, ja sam mislio da sam crn.
(Smijeh)
Mislio sam da ten moje kože to pokazuje.
(Smijeh)
Pitao sam oca o tome i podijelio je sa mnom svoju zbunjenost
oko značaja toga kad je prvi put stigao u SAD.
Objasnio mi je da kad je bio u Gani, svi su bili crni
pa nikad nije razmišljao o tome.
Ali u SAD-u, to je već nešto.
(Smijeh)
Ali bi mi rekao: "Ali ti si Afrikanac.
Zapamti to."
I naglašavao bi to,
iako bi me mnogi Afrikanci na kontinentu smatrali
samo Amerikancem.
Ove zablude i kompleksna kulturološka pitanja
nisu samo dječji upiti.
Odrasli ne znaju tko su imigranti.
Ako pogledamo trenutne trendove,
ako bih vas upitao: Koja je demografski najbrže rastuća
imigrantska populacija u Sjedinjenim Državama,
što biste pomislili?
Devet od deset ljudi rekli bi mi da su to Latinosi,
ali zapravo su to afrički imigranti.
A u obrazovanju?
Koja je demografski najobrazovanija imigrantska populacija?
Mnogo ljudi bi pretpostavilo da su Azijci, ali zapravo su afrički imigranti.
Čak i po pitanju politike,
jeste li znali da su tri od osam zemalja
u tzv. zabrani putovanja,
afričke zemlje?
Mnogo ljudi bi pretpostavilo da to samo uključuje muslimane s Bliskog Istoka,
ali mnogi od tih "zabranjenih" ljudi su Afrikanci.
Pa po pitanju ovih problema oko obrazovanja, politike i religije,
mnoge stvari koje pretpostavimo o imigrantima su netočne.
Čak ako pogledamo raznolikost i uključenost na poslu,
kad bih vas pitao o spolno-etničkoj kombinaciji
koja ima najmanje šanse da bude promaknuta na viši rukovodeći položaj,
što biste pomislili?
Ovog puta nisu odgovor Afrikanci.
(Smijeh)
I nisu crne žene ili muškarci,
i nisu Latino žene ili muškarci.
Azijske žene su te koje imaju najmanje šanse za promaknućem.
Hvatanje ovih priča i problema dio je mog posla
kao digitalnog pripovjedača,
koji koristi tehnologiju kako bi olakšao ljudima da pronađu ove priče.
Ove godine lansirao sam online galeriju portreta i iskaza iz prve ruke
za projekt naziva Enodi.
Cilj Enodija je naglasiti prvu generaciju imigranata poput mene
koja nosi sličnost prema zemljama u kojima smo odrasli,
zemljama našeg podrijetla
i konceptu nazvanog "crnina".
Kreirao sam taj prostor da bude cyber-dom mnogima od nas koji su neshvaćeni
u svojim različitim domovinama.
Postoje milijuni Enodija
koji koriste spojnice da povežu zemlje svog podrijetla
sa svojim različitim domovima u SAD-u
ili Kanadi, Britaniji, Njemačkoj.
Zapravo, mnogi ljudi koje možda poznajete su Enodiji.
Glumci Issa Rae i Idris Elba su Enodiji.
Colin Powell,
bivši državni odvjetnik Eric Holder,
bivši Predsjednik SAD-a, Barack Obama,
svi su oni djeca afričkih ili karipskih imigranata.
Ali, koliko znate o nama?
Ova komplicirana navigacija
nije samo iskustvo naroda prve generacije.
Toliko smo isprepleteni
u živote i kulture ljudi iz Sjeverne Amerike i Europe,
da biste se iznenadili koliko smo kritični
prema vašoj povijesti i budućnosti.
Stoga nas uključite u razgovor;
otkrijte tko su, zapravo, imigranti,
pokušajte nas vidjeti izvan karakterizacija
ili ograničenih medijskih priča
ili samo prvih dojmova.
Mi smo hodajuća mješavina različitih kultura,
ako ti nešto u tome miriše na novo ili drugačije --
(Smijeh)
ne okreći nos.
Pitaj nas da to podijelimo.
Hvala vam.
(Pljesak)